text: [{"text_idx": "#000001", "text": "Leikaraflytingar 2023Leikaraflytingar 2022F\u00f8royingar uttanlands (yvirlit)Ly\u0301singar"}, {"text_idx": "#000003", "text": "I\u0301 seinastu viku h\u00f8vdu ungdo\u0301marnir og venjararnir hja\u0301 FC Su\u00f0uroy, TB og Royn sera spennandi vitjan.\nTa\u00f0 er kendi skotin og sera v\u00e6lumto\u0301ki og dugnaligi venjarin Alan Irvine, sum hevur vitja\u00f0 Su\u00f0uroynna og deilt u\u0301t av si\u0301nari vitan og royndum.\nUngdo\u0301marnir hava vant tv\u00e6r fer\u00f0ir um dagin saman vi\u00f0 Alan Irvine og so var eisini serligt venjarakv\u00f8ld a\u0301 skra\u0301nni, har Alan Irvine greiddi stutt fra\u0301 um yrkislei\u00f0 si\u0301na sum fo\u0301tbo\u0301ltsleikari og seinni sum venjari, har hann millum anna\u00f0 hevur vant ungdo\u0301m eins og vaksin, b\u00e6\u00f0i sum hja\u0301lparvenjari, akademistjo\u0301ri og eisini sum h\u00f8v\u00f0usvenjari.\nUngdo\u0301marnir sum sp\u00e6la vi\u00f0 U15 og U17 hava da\u0301mt sera v\u00e6l og eru sera fegnir um at ein venjari a\u0301 h\u00e6gsta stigi hevur givi\u00f0 s\u00e6r stundir at leggja lei\u00f0ina hendavegin og venja a\u0301 grassrootsst\u00f8\u00f0i (ungdo\u0301msst\u00f8\u00f0i).\nTil hv\u00f8rja venjing leg\u00f0i venjarin sto\u0301ran dent a\u0301 lutt\u00f8kuna, hvussu ein kannar \u00f8kini, stillar seg i\u0301 mun til \u00f8ki\u00f0 og mo\u0301tst\u00f8\u00f0uleikarar og hvussu ein sp\u00e6lir vi\u00f0leikarnar go\u0301\u00f0ar. Ta\u00f0 var sera no\u0301gv fer\u00f0 yvir venjingunum og lutt\u00f8kan hja\u0301 leikarunum var eisini sera go\u0301\u00f0.\nFyriskiparnir sum eru fo\u0301lkini, i\u00f0 eru virkin i\u0301 FC Su\u00f0uroy, TB og Royn hava saman vi\u00f0 Finn Johannessen, i\u00f0 hevur kent Alan Irvine si\u0301\u00f0ani hann vitja\u00f0i i\u0301 Everton i\u0301 2004, fyriskipa vitjanina og syrgt fyri at venjingarnar hava eydnast. Allir venjararnir eins og leikararnir vo\u0301ru a\u0301 einum ma\u0301li um at hetta nokk er best fyrireika\u00f0i og sto\u0301rsti venjarin, i\u00f0 hevur vitja\u00f0i i\u0301 F\u00f8royum, vi\u00f0 ta\u00f0 at hann eisini hevur givi\u00f0 s\u00e6r stundir til at fara av h\u00e6gstu tindum og seta ti\u0301\u00f0 av til ungdo\u0301min i\u0301 F\u00f8royum. A\u0301 venjarafundi fyri alla oynna greiddi Alan Irvine eisini fra\u0301 um ymiskar sp\u00e6liskipanir og um hvussu tilgongdir eru i\u0301sambandi vi\u00f0 dystarfyrireikingar og kom hann eisini stutt inn a\u0301 t\u00e6r fyrireikingar hann ju\u0301st nu\u0301 tekst vi\u00f0, nu\u0301 felag hansara West Ham skal leika finalu mo\u0301ti Fiorentina mikukv\u00f8ldi."}, {"text_idx": "#000006", "text": "F\u00f8royingar til ella u\u0301r f\u00f8royskum fo\u0301tbo\u0301lti"}, {"text_idx": "#000007", "text": "Toppskju\u0301ttar i\u0301 Evropafo\u0301tbo\u0301lti fyri f\u00f8roysk li\u00f0"}, {"text_idx": "#000008", "text": "Bolt.fo er f\u00f8roysk heimasi\u0301\u00f0a, i\u00f0 fyrst og fremst varpar ljo\u0301s a\u0301 f\u00f8royskan fo\u0301tbo\u0301lt, i\u00f0 er best umto\u0301kta i\u0301tro\u0301ttagrein i\u0301 F\u00f8royum, b\u00e6\u00f0i hvat vi\u00f0vi\u0301kur virknum limum og a\u0301sko\u00f0arum. Bolt.fo gevur umr\u00f8\u00f0u til vaksnamannadeildirnar og ungdo\u0301msdeildirnar hja\u0301 ba\u0301\u00f0um kynum eins og vit fylgja f\u00f8royingum, i\u00f0 royna seg uttanlands.\nHevur tu\u0301 eitt hugskot ella evni\u00f0, i\u00f0 heimasi\u0301\u00f0an skuldi tiki\u00f0 upp, send so teldupost til bolt@bolt.fo ella ring tlf. 228660."}]